Landsretten stadfæster byrettens dom for overtrædelse af skattekontrolloven med den ændring, at bøde nedsættes fra 150.000 kr. til 100.000 kr.
Ret: Vestre Landsret (2. instans)
Faggruppe: Straffesag — Bødesag
Sagsemner: Told, skat og moms;

DOM

afsagt den 31. marts 2011 af Vestre Landsrets 9. afdeling (dommerne Chr. Bache, Ida
Skouvig og Aage Flebo (kst.)) i ankesag

V.L. S-2175-10

Anklagemyndigheden
mod
Tiltalte
født den Dato 1950
(advokat Kåre Pihlmann, København)

Retten i Århus har den 16. september 2010 afsagt dom i l. instans (rettens nr. 11-2359/2008).

Påstande

Tiltalte har påstået frifindelse, subsidiært formildelse. Tiltalte har særligt vedrørende forhold
2 gjort gældende, at forholdet, efter at arbejdsmarkedsfondsloven er ophævet, ikke længere
er strafbart, og at lovens ophør ikke beror på ydre, strafskylden uvedkommende forhold, jf.
straffelovens § 3, stk. l, 2. pkt.

Anklagemyndigheden har påstået skærpelse. Anklagemyndigheden har vedrørende forhold 2
gjort gældende, at forholdet fortsat er strafbart, enten efter skattekontrollovens § 13, jf.
herved straffelovens § 3, stk. l, l. pkt., eller efter den dagældende arbejdsmarkedsfondslov,
jf. straffelovens § 3, stk. l, 2. punktum.

 
 
 
 
 
 
 
 
 
 
 
 
 
 
 



- 2 -

 
 
 
 
 
Forklaringer
 
Tiltalte har for landsretten i det væsentlige forklaret som i l. instans. Endvidere har Vidne 7
afgivet forklaring for landsretten.
 
Tiltalte har supplerende forklaret, at diskoteket kun havde åbent én gang ugentligt. Lige i 
starten blev der leveret varer direkte til diskoteket, men det holdt hurtigt op, og det var
muligvis allerede holdt op i 1999. Omsætningen på diskoteket gik op og ned. De daglige
regnskaber blev lavet af hans ægtefælle, så godt hun kunne på baggrund af registreringerne.
Han lavede de årlige regnskaber på baggrund heraf, og det gjorde han efter bedste evne. Han
er ikke blevet bedt om at give oplysninger om, hvor stor en andel af forbruget, der vedrørte
diskoteket i By. De oplysninger, der fremgår af brevet af 29. juni 2004, må være
oplysninger, der kan aflæses af de daglige opgørelser. Han har ved sine oplysninger til Skat
misforstået Skats ønske om oplysninger om svind, idet han opfattede det således, at der
alene blev tænkt på spild. Han har dermed ikke fået det hele med.

Når der på computerudskrifterne vedrørende spiritus står 2,2 cl. pr. drink, er det en fejl,
idet der var tale om 9 forskellige propper, som doserede forskelligt alt afhængigt af, hvilken
type drink der var tale om. Han var ikke klar over, at der skulle justeres på computerens
oplysning, og derfor er oplysningerne om dosering forkert. Han interesserede sig kun for
oplysningen om prisen. Han mener ikke, at det er en korrekt fremgangsmåde, at
gennemsnitsprisen er beregnet alene på grundlag af salg af i alt 285 drinks, idet det ikke
giver et repræsentativt billede. Han har svært ved at sige, hvad gennemsnitsprisen var, men
priserne gik helt ned til 5 kr. pr drink, og der blev solgt mange drinks til 10 kr. En
gennemsnitspris på 20 kr. er derfor for høj.

Vidne 7 har forklaret, at hun i 2005 anmodede politiet om tiltalerejsning. Sagen starte-
de ved, at den lokale skatteforvaltning udtog tiltaltes selvangivelser til kontrol. Sagen har ud
over den strafferetlige del også en civilretlig del. Hun har ikke haft med den civilretlige del
af sagen at gøre. Det har i sagen været nødvendigt at skønne over indtjeningen som følge af
den mangelfulde bogføring. De senere skøn har været til fordel for tiltalte. De
spildprocenter, som byretten har lagt til grund, er efter hendes opfattelse rimelige, men hun
har ikke selv været ansat i restaurationsbranchen. Privatforbrugsberegningen er ikke specielt
præcis, men det negative forbrug indikerer, at der har været en indtjening, der ikke er oplyst.



- 3 -

Landsrettens begrundelse og resultat

Retsgrundlaget

Tiltalen i forhold 2 er rejst efter arbejdsmarkedsfondslovens § 18, stk. l, litra a. Denne be-
stemmelse blev ophævet ved lov nr. 471 af 12. juni 2009 om arbejdsmarkedsbidrag, der i det
hele ophævede arbejdsmarkedsfondsloven med virkning fra den 1. januar 2011. Lov om
arbejdsmarkedsbidrag indebærer, at arbejdsmarkedsbidraget, der tidligere var et socialt
bidrag, der blev indbetalt til arbejdsmarkedsfonden, fortsat opkræves, men nu som en skat til
staten, jf. herved den nugældende lovs § l. Afgivelse af urigtige eller vildledende oplys-
ninger om beregningsgrundlaget for denne skat er derfor strafbar efter skattekontrollovens §
13.

Under disse omstændigheder beror ophøret af arbejdsmarkedsfondslovens gyldighed på
ydre, strafskylden uvedkommende forhold. Den handling, som er beskrevet i forhold 2, er
derfor fortsat strafbar efter den nu ophævede arbejdsmarkedsfondslov, jf. herved straffelo-
vens § 3, stk. l, 2. pkt.

Skyldsspørgsmålet

Af de grunde, som byretten har anført, tiltrædes det også efter bevisførelsen for landsretten,
at skattemyndighedernes skønsmæssige beregning af omsætningen i tilstrækkeligt omfang
tager hensyn til den usikkerhed, som knytter sig til fastsættelse af svind, gennemsnitspriser
efter korrektion for rabatordninger mv. og størrelsen af de solgte genstande.

Tiltalte har forklaret, at fustager, som blev leveret til Restaurant i Aarhus, er anvendt på
diskoteket i By. Det er ikke oplyst, hvorledes skattemyndighederne har forholdt sig dertil
ved beregningerne. Under hensyn hertil finder landsretten det alene bevist, at der er
unddraget et beløb på ikke under 400.000 kr.

Det tiltrædes af de grunde, som byretten har anført, at forholdene kan tilregnes tiltalte som
groft uagtsomme, idet det bemærkes, at det unddragne beløb fortsat er af betydelig størrelse
både absolut og relativt.



-4-

Under hensyn til størrelsen af det unddragne beløb og da sagen, som anført af byretten, ikke
kan anses for behandlet inden for rimelig tid, nedsættes bøden herefter til 100.000 kr.

Med denne ændring stadfæster landsretten dommen.

T h i   k e n d e s  f o r  r e t:

Byrettens dom stadfæstes med den ændring, at bødestraffen nedsættes til 100.000 kr.

Statskassen skal betale sagens omkostninger for landsretten.

Chr. Bache Ida Skouvig                                        Aage Flebo
(kst.)